Муссон агымдары
Муссон агымдары – океан, деңиздерде муссондон болуучу суунун үстүнкү катмарындагы агымдар. Кыштан жайга өткөндө багытын алмаштырат. 100–200 м тереңдикке чейин таралат. Муссон агымдары Инди океанынын түндүк бөлүгүнө өтө мүнөздүү (кышында Азиядан Африка менен Австралияга, жайында – тескерисинче, Азияга багытталат); Муссон агымдары Тынч океандын батыш бөлүгүндөгү деңиздерде (Банда, Ява жана Түштүк Кытай) да болот.
Гидросфера

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7